Ιωάννης Δαμιανός (υποναύαρχος)

Ο Ιωάννης Δαμιανός (1861 - 1920) ήταν Έλληνας αξιωματικός του Πολεμικού Ναυτικού και υπουργός Ναυτικών σε τρεις κυβερνήσεις.

 Βιογραφικά στοιχεία 
Καταγόταν από την Ύδρα και ήταν εγγονός του Ιωάννη Δαμιανού, νομικού και πολιτικού. Αδερφός του ήταν ο Κωνσταντίνος Δαμιανός. Φοίτησε στη Σχολή Ναυτικών Δοκίμων και υπήρξε ο πρώτος κυβερνήτης του θωρηκτού Αβέρωφ.Βιογραφικό Δαμιανού, από την ιστοσελίδα των ΓΑΚ με πληροφορίες από το Ελληνικό Ιστορικό και Λογοτεχνικό Αρχείο Κατά τη διάρκεια των Βαλκανικών Πολέμων υπήρξε αρχηγός των μοιρών Αμβρακικού και Εδρόμων ενώ το 1914 προήχθη σε υποναύαρχο κατ' εκλογήν. Διετέλεσε επίσης διοικητής Ναυτικής Εκπαίδευσης (1910), αρχηγός Στόλου (1913 - 1914 καθώς και διοικητής του Ναυστάθμου Σαλαμίνας (1915 - 1917).Διοικητές Ναυτικής Εκπαίδευσης , από την ιστοσελίδα του Πολεμικού ΝαυτικούΑρχηγοί Στόλου, από την ιστοσελίδα του Πολεμικού ΝαυτικούΔιοικητές Ναυστάθμου Σαλαμίνας , από την ιστοσελίδα του Πολεμικού Ναυτικού

Χρημάτισε υπουργός Ναυτικών στις κυβερνήσεις Μαυρομιχάλη, Λάμπρου και Καλογερόπουλου.ΦΕΚ A 178/1909 Λόγω των πολιτικών του πεποιθήσεων με την έλευση των βενιζελικών κυβερνήσεων διώχθηκε και εξορίστηκε στην Κρήτη.

 Παραπομπές  	

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Ναυτικών